open-index/open-wikipedia-markdown huggingface dataset:
Barbara Sass

**Barbara Sass-Zdort** (født 14. oktober 1936 i Łódź, død 2. april 2015 i Warszawa ) var en polsk filmregissør, teaterregissør og manusforfatter.

Hun studerte ved Filmhøyskolen i Łódź, hvor hun òg underviste i årene 1991–1994.

Sass mottok flere nasjonale og internasjonale priser. Hun skrev manus til de fleste av sine filmer.

Den polske skuespillerinnen Dorota Stalińska har spilt hovedroller i mange av hennes filmer.

## Filmografi (utvalg)
* 1980 - *Bez miłości*
* 1981 - *Debiutantka*
* 1982 - *Krzyk*
* 1990 - *Historia niemoralna*
* 1993 - *Pajęczarki*
* 1995 - *Pokuszenie*
* 1999 - *Jak narkotyk*

## Referanser


## Eksterne lenker
*   Barbara Sass - www.culture.pl
*
Verdenscupen i alpint 2014/15

**Verdenscupen i alpint 2014/15** var den 49. sesongen av verdenscupen i alpint. Sesongen begynte i Sölden 25. oktober 2014 og ble avsluttet i Méribel 22. mars 2015. For menn ble totalverdenscupen vunnet av Marcel Hirscher, mens Anna Fenninger vant kvinnenes totalverdenscup. Begge representerer Østerrike.

## Regler
### Startnummer
I slalåm, storslalåm og kombinasjonen/superkombinasjonen deltar de 30 beste etter 1. omgang i 2. omgang. Nummer 30 fra 1. omgang starter mens nummer 1 fra 1. omgang er siste mann ut. Utøverne rangeres i puljer med 15 utøvere i hver pulje. De 15 beste i disiplinen er 1. pulje, de 15 neste er 2. pulje og så videre. 1. og 2. pulje har alltid startnummer mellom 1 og 30, med ett unntak. Utøvere som har 400 poeng eller mer totalt i inneværende verdenscupsesong rangeres foran 2. pulje ved tildeling av startnummer hvis de ikke tilhører 1. pulje i disiplinen. I slalåm vil de fem best rangerte starte mellom nummer 1 og nummer 5. Mens i utfor og super-G vil de syv best rangerte starte mellom nummer 15 og nummer 22.

### Verdenscuppoeng
Det deles ut verdenscuppoeng til de 30 beste i alle konkurranser. Men i slalåm, storslalåm og kombinasjon/superkombinasjon vil det kun deles ut poeng til de som fullfører del 2. Så hvis kun 22 utøvere kommer til mål i 2. omgang så er det kun de 22 som får poeng.

Poengfordelingen er slik:
1.-plass 100, 2.-plass 80, 3.-plass 60, 4.-plass 50, 5.-plass 45, 6.-plass 40, 7.-plass 36, 8.-plass 32, 9.-plass 29, 10.-plass 26, 11.-plass 24, 12.-plass 22, 13.-plass 20, 14.-plass 18, 15.-plass 16, 16.-plass 15, 17.-plass 14, 18.-plass 13, 19.-plass 12, 20.-plass 11, 21.-plass 10, 22.-plass 9, 23.-plass 8, 24.-plass 7, 25.-plass 6, 26.-plass 5, 27.-plass 4, 28.-plass 3, 29.-plass 2 og 30.-plass 1 poeng.

## Løpskalender

### Forkortelser

### Menn

### Kvinner

### Lagkonkurranse

## Stilling: Kvinner

### Total

### Utfor

### Super-G
 

### Storslalåm

### Slalåm

### Kombinasjon

## Stilling: Menn

### Total

### Utfor

### Super-G
 

### Storslalåm

### Slalåm

### Kombinasjon

## Referanser


## Eksterne lenker
FIS sin resultatside
Bea Uusma

**Mari Beatrice «Bea» Uusma**, tidligere Uusma Schyffert (født 20. mars 1966 i Lidingö forsamling) er en svensk lege, illustratør og forfatter som har vunnet flere litterære priser for sine bøker. Blant annet har to av hennes bøker blitt tildelt den svenske Augustprisen.

## Forfatterskap

### ''Astronauten som inte fick landa: om Michael Collins, Apollo 11 och 9 kilo checklistor'' (1999)
Uusma debuterte som forfatter i 1999 med sakprosautgivelsen *Astronauten som inte fick landa: om Michael Collins, Apollo 11 och 9 kilo checklistor*. Den Michael Collins som er omtalt i boktittelen var en av de tre astronautene som var med i Apollo 11, det første romfartøyet som landet på månen. I motsetning til de to andre besetningsmedlemmene hadde Collins ordre om å forbli ombord i Apollo 11 da Neil Armstrong og Buzz Aldrin tok menneskehetens første steg på månens overflate. Målgruppen for boken er barn og unge. Uusma mottok en rekke priser for denne boken, både i Sverige og utenlands. Göteborgs Stadsteater satte boken opp som teaterforestilling i 2011.

### Trilogi om ingeniør Andrées ekspedisjon
Uusma har (per 2026) gitt ut to sakprosabøker i det hun har opplyst blir en trilogi med utgangspunkt i den mislykte ballongferden til ingeniør Andrée og hans ekspedisjonsmedlemmer.

#### Bind 1: ''Expeditionen : min kärlekshistoria'' (2013)
I 2013 ga Bea Uusma ut boken *Expeditionen : min kärlekshistoria*, der hun beskriver hvordan hun drar til Nordpolen og graver i arkiver for å finne årsaken til at Andrée og hans menn omkom. Hun mottok Augustprisen 2014 i klassen for sakprosa for denne boken.
#### Bind 2: ''Vitön'' (2025)
I 2025 ga Uusma ut boken *Vitön*, der hun tar opp tråden fra *Expeditionen* *: Min kärlekshistoria*. Også denne boken ble belønnet med Augustprisen i klassen for sakprosa.

## Bibliografi
* 1999: *Astronauten som inte fick landa: om Michael Collins, Apollo 11 och 9 kilo checklistor* (sakprosa), Norstedts forlag
* 2013: *Expeditionen : min kärlekshistoria* (sakprosa) – utgitt på norsk i 2014 av Cappelen Damm forlag; oversatt til norsk av Mette-Cathrine Jahr
* 2025: *Vitön* (sakprosa) – oppfølger til utgivelsen fra 2013

## Familie
Hun var 1996–2012 gift med Henrik Schyffert. De har to barn sammen. Hun er søster til Martina Haag.

## Referanser
Museum for bondekultur i Romania

**Museum for bondekultur i Romania** (på romansk: Muzeul Țăranului Român) er et museum i București i Romania.

Museet har store samlinger av tekstiler, ikoner, keramikk og folkekunst fra landsbyer og bondekultur i Romania. Museets samling omfatter  gjenstander. Museet vant i 1996 prisen Årets museum i Europa.

Museet ble grunnlagt i 1906 av Alexandru Tzigara-Samurcaș, kunsthistoriker og etnograf med nær tilknytning til landets kongehus. Han besøkte i 1909 folkemuseene i de nordiske land og Nordiska Museet i Stockholm ble forbildet for museet han bygde opp i București. Museet ligger under Kulturdepartementet i Romania og er lokalisert til Koseaua Kiseleff nær Piața Victoriei.

Museumsbygningen er oppført i tradisjonell romansk arkitekturtradisjon og er bygd på det tidligere statlige myntverkets tomt. Museet ble etablert på 1930-tallet. Det ble gjenåpnet i 1990, knappe seks uker etter Nicolae Ceaușescus fall. 
I kommunistregimets tid var det et museum som hørte til landets kommunistparti som holdt til i huset. 
Museets mest kjente utstilling er *Huset i huset*.  Huset tilhørte bonden Antonie Mogos fra landsbyen Ceauru i området Gorj. Under Ceaușescu-regimet ble huset flyttet til friluftsmuseet Satului, men i 2002 ble det tilbakeført til museet for bondekultur.

I året 2002 fikk museet et tilbygg, og utstillingene kunne utvides.

## Samlingene

MTR Casa 3.jpg|Huset i huset
Museum of the Romanian Peasant 6.jpg|Fra museets draktutstilling
MTR 2.jpg|
Bucuresti, Romania, Muzeul Taranului Roman (interior 38)(costume populare femeiesti); B-II-m-A-18985.JPG|
MTR Mills 1A.jpg|En landsbymølle i museets utstillinger
RO B Muzeul Taranului Roman (131).JPG|Påskemåltidet i folkekunsten
Bukovina eggs.JPG|Bukovina egg


## Referanser


## Eksterne lenker
* 
* Museum official website
Henrik Schyffert

**Per Henrik Schyffert**, opprinnelig *Nilsson* (født 1968) er en svensk programleder, komiker, artist, manusforfatter og regissør. Han er tidligere medlem av Killinggänget, Hassangänget og rockgruppen Whale.

Schyffert debuterte som filmregissør med filmen *[[Spring Uje spring]]* i 2020. Under Göteborg Film Festival vant den publikumsprisen Audience Dragon Award Best Nordic Film og kritikerprisen FIPRESCI Award Best Nordic Film. Da Guldbaggen ble delt ut, vant den priser innen tre kategorier; beste film, beste mannlige hovedrolle og beste manuskript.

## Filmografi (utvalg)
### Som skuespiller
#### Filmer
* 2004: *[[Fyra nyanser av brunt]]*
* 1995: *[[Bert – den siste oskulden]]*

### TV-serier
* 2019: *[[Solsidan (TV-serie)|Solsidan]]* (sesong 6)
* 2016: *[[Svartsjøen (TV-serie)|Svartsjøen]]*
* 2004–2009: *[[Parlamentet (TV-serie)|Parlamentet]]*
* 1995: *[[Nile City 105,6]]*

### Bak kamera
#### Filmer
* 2020: *Spring Uje spring* – regi

#### TV-serier
* 2021–2023: *Solsidan* – regi, 6 episoder
* 2022: *Vi i villa* – manus og regi
* 2013: *Allt faller* – regi

## Privatliv
Han er samboer med den svenske komikeren Nour El Refai, og de fikk en sønn sammen i 2019.

## Referanser

 
 
 

## Eksterne lenker
* 
* 
*
Løchenveien (Oslo)

**Løchenveien** (1-15, 2-36) er en vei på Bygdøy (bydel Frogner) i Oslo. Den går nordøstover fra Bygdøynesveien, parallelt med deler av dennes løp, før den dreier nitti grader og ender i samme vei rundt hundre meter før museene på Bygdøynes.

Veien fikk navn i 1937 etter Henrik Løchen, eier av Løchenløkken, som veien ble anlagt gjennom. Frem til 1965 ble det imidlertid skrevet Løkenveien.

### Bebyggelse i utvalg
Langs veien ligger flere staselige villaer, deriblant følgende:
* Nr. 14: Villa *Heilbronn*, oppført som sommerbolig i 1860-årene, ombyget til helårsbolig i 1912
* Nr. 16: Villa *Bugten*, oppført som landsted ca. 1865, helårsbolig fra 1927
* Nr. 18: Opprinnelig våningshus ved husmannsplassen Makrellbekken, flyttet til Bygdøy 1953
* Nr. 18B: Løkkebygning i empirestil fra tidlig 1800-tall, flyttet fra Stensbergløkken (Ullevålsveien 33) til Bygdøy i 1950
* Nr. 20: *Løchenløkken*

## Kilder
* 

## Eksterne lenker
* Oslo kommunes gateoversikt
Damofon

**Damofon** (gresk: Δαμοφῶν), sønn av Filip, var en gresk skulptør en gang på 100-tallet f.Kr. (den hellenistiske periode). Hans hjemby var Messene på sørvestlige Peloponnes, og derfra er et stor antall statuetter kjent, delvis i den vanskelige teknologien med gull og elfenbein (kryselefantin), eller etterligninger av det samme i gull og marmor. 

Han framstilte statuer over hele Peloponnes; Messene, Aigiom, men særlig kjent i dag er hans unike skulpturgruppe framstilt for helligdommen for Despoina i byen Lykosura. Disse var akrolittisk teknikk (mangeartet valg av materialer) og framstilte guddommene Despoina og Demeter, framstilt større enn legemestørrelse, sittende på en trone og med statuer av Artemis og titanen Anytos på hver side. Disse er delvis bevart i Det nasjonale arkeologiske museum i Athen. 

## Liv og verker
Det er liten informasjon om hans samlede produksjon. Det har vært en del akademisk debatt om dateringen av ham og hans verker, men nyere oppdagede verker ved fødebyen Messene synes å indikere en dato rundt 190 f.Kr. for den tid da han var mest virksom. Damofon restaurerte også Feidias' Zevsstatue i Olympia som hadde blitt ødelagt av et jordskjelv, noe som er en indikasjon på det samtidige ryet for hans dyktighet. Den greske geografen Pausanias (100-tallet e.Kr.) har omtalt følgende verker av Damofon:

* I Messene:
** Statue av modergudinnen Rhea framstilt i marmor fra Paros.
** Statue av Artemis Lafria
**Marmorstatuer i helligdommen til legeguden Asklepios og hans sønner, Apollon, musene, Herakles, Epaminondas, Tykhe og Artemis Fosforos
* I Aigiom:
** Gudestatuer i helligdommen til Eileithyia
** Statuer i helligdommen til Asklepios og Hygiea
* I Megalopolis:
**Statue av Athene og Artemis i tempelet til Demeter og Kore
** Statue i tre av Hermes
**Statue i tre av Afrodite (hender, føtter og ansikt, men blandet med marmor) 
* I Lykosura:
**Store skulpturgruppe av Demeter and Despoina, hver av dem sittende på en trone, omgitt av Artemis og titanen Anytos på hver side.

Av hans andre verker er fragmenter i Messene og i Lykosura finnes sokkelen og andre deler av figurgruppen. Mens sokkelen er utstilt i det lokale museum i Lykosura, er statuefragmentene utstilt i Det nasjonale arkeologiske museum i Athen.

## Referanser


## Litteratur
;Primærkilder:
* Pausanias: *Beskrivelse av Hellas*, 4, 31, 6-7; 4, 31, 10; 7, 23, 6-7; 8, 31, 2; 8, 31, 6; 8, 37, 3.
;Sekundærkilder:
* Chisholm, Hugh, red. (1911): «Damophon». *Encyclopædia Britannica* 7 (11. utg.). Cambridge University Press. s. 790.
* Themelis, Petros (1993): «Damophon von Messene. Sein Werk im Lichte der neuen Ausgrabungen» i: *Antike Kunst*. Bind 36, s. 24–40.
* Themelis, Petros (1994): «Damophon of Messene. New evidence» i: *Archaeology in the Peloponnese. New excavations and research*, s. 1–17.
* Themelis, Petros (1996): «Damophon» i: *Yale Classical Studies*, bind 30, s. 154–185.
* Themelis, Petros (1996): «Damophon» i: Palagia, Olga & Pollitt, J.J. (red.): *Personal styles in Greek sculpture*, s. 154–185.

## Eksterne lenker
* Ancientmessene.gr
Utviklingen av europarekorder i friidrett 100 meter for menn

Dette er listen over utviklingen av europarekorder i friidrett på 100 meter for menn utendørs. Rekordene som var satt manuelt fra 1932 og fra 1972 elektronisk er ratifisert av EAA.

## Elektronisk tidtagning

## Manuell tidtagning

## Referanser
Verdenscupen i langrenn 2014/15

**Verdenscupen i langrenn 2014/2015** startet i Kuusamo 29. november 2014 og ble avsluttet i Holmenkollen 14. og 15. mars 2015. Det var to «tourer» denne sesongen: Tour de Ski og en «minitour» på Lillehammer fra 5. til 7. desember 2014.

Totalcupen for menn ble vunnet av sveitsiske Dario Cologna. Totalcupen sammenlagt for kvinner ble vunnet av norske Marit Bjørgen.

Seieren i totalcupen sammenlagt for menn ble først tildelt Martin Johnsrud Sundby, men han ble fratatt denne seieren i juli 2016 på grunn av brudd på dopingreglene. Dario Cologna, som først ble tildelt andreplassen, rykket dermed opp til seiersplassen.

## Kalender
**Forklaring: K = Klassisk. F = Fristil.**

### Menn
#### Individuelt

#### Lagøvelser
}
| 
| 
|}

### Kvinner
#### Individuelt

#### Lagøvelser
}
| 
| 
|}

## Verdenscupen sammenlagt
### Menn

### Kvinner
   

### Nasjonscupen

## Fotnoter og referanser


## Eksterne lenker
* FIS sin resultatside
* Program Tour de ski
Martin Tungevåg

**Martin Tungevåg** (født 1993), også kjent under artistnavnet **Tungevaag**, er en norsk artist, musikkprodusent og DJ. Han ble født i Stadlandet helt nord i Sogn og Fjordane, men vokste opp i Ålesund.

Han har oppnådd stor suksess i Europa og Asia med låtene «All For Love», «Million Lights», «Samsara» og «Play». Siste nevnt er sammen med Alan Walker og K-391. 

I 2015 ble han nominert til Spellemannprisen 2014 i klassen årets hit med låten «Samsara 2015». Senere ble han nominert til årets EDM artist på Grammis 2019 i Sverige med låten «All For Love». Sammen med CLMD ble han nominert til både P3 Gull 2020 og Spellemannprisen 2020 i klassen beste låt for «DANCE».

## Diskografi
### Singler

## Referanser




## Eksterne lenker
* 
* 
*
Schiøtts vei (Oslo)

**Schiøtts vei** (1-11, 2-12) er en vei på Bygdøy (bydel Frogner) i Oslo. Den går som blindvei vestover fra Dammanns vei til parkområdet på Huk.

Veien fikk navn i 1932 etter byråsjef Fredrik Wilhelm Schiøtt.

I nr. 8 er en murvilla som ble tegnet av Eivind Gleditsch og oppført for ingeniør M.O. Schøyen i 1921. Denne ble i 2005 solgt til staten, som solgte den videre året etter og utla strandtomten til friareal.

## Kilder
* 

## Eksterne lenker
* Oslo kommunes gateoversikt
Strømsborgveien (Oslo)

**Strømsborgveien** (13-59, 6-48) er en vei på Bygdøy (bydel Frogner) i Oslo. Den går fra krysset med Bygdøyveien og Museumsveien og fortsetter i sikksakk forbi Folkemuseet på vestsiden og videre ned sørvestre del av Bygdøy til den ender i en snuplass med parkeringsplass ved Christian Frederiks vei på Huk.

Veien fikk navn etter den tidligere løkkeeiendommen *Strømsborg* i 1905.

### Bebyggelse langs veien
* Nr. 2: Bygdøystuene, oppført 1917 ved arkitekt Magnus Poulsson, tidl. Folkemuseets restaurant
* Nr. 8: Bygdøy kirke
* Nr. 12: Bygdøy skole (på grunn fra *Lille Strømsborg*)
* Nr. 13: *Strømsborg*, oppr. løkke med nåværende våningshus fra 1865, lagt under kongsgården i 1876
* Nr. 47: Stor trevilla en gang i papirhandler Richard Andvords eie
* Nr. 47B: Villa tegnet av Geir Grung, ombygget 2008 for John Fredriksens døtre
* Nr. 48: *Rütli*, oppført som sommerbolig 1856, nå helårsbolig med to tilbygg fra 1928
Tidligere var det flere store villaer ned mot stranden, men de er revet og stranden gjort til friområde. Blant disse var Hjalmar Jordans villa i nr. 51.

## Kilder
* 

## Eksterne lenker
* Oslo kommunes gateoversikt

## Bilder fra veien

File:Strømsborgvn I.JPG|Nordenden av veien, bak Folkemuseet
File:Bygdøy skole I.jpg|Bygdøy skole i nr. 12
File:Bygdøy kirke1.jpg|Bygdøy kirke i nr. 8
File:Strømsborgvn III.jpg|Midtre del av veien, like ved Lovisenlund
S.H. Lundhs vei (Oslo)

**S.H. Lundhs vei** (1-23, 2-12) er en vei på Bygdøy (bydel Frogner) i Oslo. Den går som blindvei nordover fra Fredriksborgveien og har gjennomgang vestover til Strømsborgveien.

Veien fikk navn i 1933 etter Sverrer Hakon Harald Olaf Lundh (1830–1921), som eide eiendommen *Sverresborg* og bidro til utvikling av landbruksmaskiner.

## Referanser


## Kilder
* 

## Eksterne lenker
*
Oscarshallveien (Oslo)

**Oscarshallveien** (1-11, 2-18) er en vei på Bygdøy (bydel Frogner) i Oslo. Den går nordøstover fra Museumsveien nordøst for Folkemuseet og mot lystslottet Oscarshall, der den ender som blindvei.

Veien fikk navn i 1917.

## Kilder
* 

## Eksterne lenker
* Oslo kommunes bydelsoversikt
Wedels vei (Oslo)

**Wedels vei** (1-9; ingen partallsadresser) er en vei øst på Bygdøy (bydel Frogner) i Oslo. Den går sørøstover fra Dronning Blancas vei, dreier sørover og går til Oscarshallveien. Etter dette fortsetter den som gangvei tilbake mot Museumsveien øst for Folkemuseet.

Veien fikk navn i 1917 etter Johan Caspar Herman Wedel Jarlsberg.

## Kilder
* 

## Eksterne lenker
* Oslo kommunes gateoversikt
Kip Hanrahan

**Kip Hanrahan** (født 9. desember 1954 i The Bronx, New York, USA) er en USA-amerikansk orkesterleder, plateprodusent, jazz-perkusjonist og impresario.

På sine egne utgivelser opererer Hanrahan hovedsakelig som prosjektleder og tekstforfatter, mens fremføringen i stor grad er overlatt til de inviterte musikerne. På egne utgivelser har han samarbeidet både med kjente musikere fra populærmusikk som Sting og Jack Bruce og avantgarde-jazzmusikere som Don Pullen og Steve Swallow. Hanrahan har vært perkusjonist og låtskriver på flere plater med bandet Conjure sammen med poeten Ishamel Reed.

## Soloutgivelser
* *Coup de tête* (1981)
* *Desire Develops an Edge* (1983)
* *Vertical's Currency* (1984)
* *A Few Short Notes for the End Run* (EP, 1986)
* *Days and Nights of Blue Luck Inverted* (1990)
* *Tenderness* (1990)
* *Exotica* (1993)
* *All Roads Are Made of the Flesh* (1995)
* *Beautiful Scars* (2007)
* *At Home in Anger* (2011)
* *Crescent Moon Waning* (2017)

## Referanser


## Eksterne lenker
* 
*
Mellbyedalen (Oslo)

**Mellbyedalen** (1-11, 2-18) er en vei på Bygdøy (bydel Frogner) i Oslo. Den går nordøstover fra Museumsveien og parallelt med Huk aveny, før den dreier sørlig og ender ved sistnevnte vei. På sørsiden av den fortsetter veiløpet som Christian Benneches vei.

Veien fikk navn i 1917 etter kjøpmann Martin Matheus Mellbye (1819–1906).

Villaen i nr. 9B ble oppført av arkitekt Terje Moe som egen bolig i 1977, og ble tildelt Houens fonds diplom i 1983.

## Kilder
* 

## Eksterne lenker
* Oslo kommunes gateoversikt
Mon Schjelderup

**Maria Gustava (Mon) Schjelderup** (født 16. juni 1870 i Fredrikshald (nå Halden), død 21. november 1934 i Asker) var en norsk pianist og komponist.

## Familie
Mon Schjelderup var datter av Christian Bernhard Koren Schjelderup (1819–89) og Anne Sofie Preus Berg (1831–98). Faren var av slekten Schjelderup og var kaptein ved Fredriksten festning, moren hadde lært pianospillet hos Halfdan Kjerulf (1815–1868), og blant søskenbarnene var komponisten Gerhard Schjelderup (1859–1933) og maleren Leis Schjelderup (1856–1933).

## Liv og virke
Schjelderup var i oppveksten elev av Fredrik August Reissiger. 14 år gammel kom hun til Kristiania og ble elev av pianisten Agathe Backer Grøndahl. Fra 1888 studerte Schjelderup ved musikkhøgskolen i Berlin, før hun i likhet med sitt søskenbarn  Gerhard Schjelderup (1859–1933), gikk over til å lære komposisjon hos Jules Massenet (1842–1912) ved konservatoriet i Paris.

Schjelderups offentlige debut som komponist og konsertpianist fant sted 17. november 1894 i Gamle Logens store sal i Kristiania. Her fremførte hun blant annet verker av Robert Schumann og Max Bruch, i tillegg til sitt eget forspill til Vildanden av Henrik Ibsen. Hun høstet blandede kritikker for debuten, men gjorde større lykke med sine tre påfølgende konserter.

I 1896 vendte hun tilbake til Massenet og Paris, hvor kun komponerte og fikk oppført en sonate. Deretter vendte hun igjen hjem til Kristiania. I perioden 1898-1905 komponerte hun et trettitalls sanger og flere klaverstykker, og noen av disse ble tatt opp i samtidige artisters konsertrepertoarer.

Fra 1899 til 1904 underviste hun ved Musikkonservatoriet i Oslo. Schjelderup slet imidlertid periodevis med en sinnslidelse, og denne meldte seg for fullt omkring 1905, slik at hun etter dette var arbeidsudyktig.

## Verker i utvalg
* *Berceuse* for fiolin og klaver, 1884
* *Forspill* til femte akt av Vildanden, for orkester, 1891  – uroppført ved Christiania Theater i 1893
* *Ballade* for fiolin og klaver – uroppført ved Gamle Logen 1894
* *Romance* for fiolin og klaver – uroppført ved Gamle Logen 1894
* *Sonate for fiolin og klaver i h-moll*, 1896 [tilegnet Jules Massenet) – uroppført i Paris 1896
* *Festmarsch* for orkester, 1901 – uroppført ved Nationaltheatret 1902

## Referanser


## Kilder

## Eksterne lenker
* ''Se digitaliserte noteark av hennes komposisjoner hos Nasjonalbiblioteket
Sørbråtveien (Oslo)

**Sørbråtveien** (1-109, 8-126) er en vei i Nordmarka i Oslo. Den tar av nordøstover fra Sandermosveien og svinger seg gjennom skogen forbi Snippen holdeplass på Gjøvikbanen. Ved et veidele ved Movatn fortsetter den omtrent rett nordover og ender som blindvei, mens Movassbakken tar av nordøstover mot Movatn stasjon.

Veien fikk navn i 1943 etter Sørbråten gård, som ligger litt sør for der Sandermosveien tar av fra Maridalsveien. Sørbråtennavnet brukes også dels om bebyggelsen i området veien går gjennom, som i sin tid tilhørte nevnte gård.

Huset i nr. 36 var kjent som Sørbråten kapell inntil det ble avvigslet og solgt i 2013.

## Kilder
* 

## Eksterne lenker
* Oslo kommunes bydelsoversikt
Asperudtoppen (Oslo)

**Asperudtoppen** (1-69, 2-68) er en vei og et boligområde på Holmlia i bydel Søndre Nordstrand i Oslo. Egentlig dreier det seg om et kompleks av gangveier og lokale tilførselsveier omkring et høydedrag  på vestsiden av Asperudveien.

Navnet ble vedtatt i 1981 og kommer av husmannsplassen *Asperud* under *Leirdal* gård i Prinsdal.

## Referanser


## Kilder
* Oslo byleksikon

## Eksterne lenker
*
Asperudveien (Oslo)

**Asperudveien** (1-51, 2-34) er en vei i grenseområdet mellom Hauketo og Holmlia i bydel Søndre Nordstrand i Oslo. Veien går sørover langs Holmliaveien mot Holmlia senter, før den dreier øst og går på bro over Østfoldbanen ved Holmlia stasjon. Etter en rundkjøring bukter den seg nordover gjennom boligstrøk via en snuplass og ender som blindvei etter at den har dreid mot øst og sør igjen. Veien har flere forgreninger i boligområdene. Det er gangveiforbindelse nordover mot Ljabrudiagonalen og Hauketo stasjon.

Navnet kommer av husmannsplassen *Asperud* (under *Leirdal* gård i Prinsdal) og ble vedtatt i 1952, men veien ble omregulert i 1980. Broen over Østfoldbanen ble utvidet i 2010. Bebyggelsen langs veien består av lavblokker, rekkehus og villaer.

Må ikke forveksles med Aspelundveien i Bærum.

## Referanser


## Kilder
* Oslo byleksikon

## Eksterne lenker
*
Asperudlia (Oslo)

**Asperudlia** (1-89, 2-90) er en vei og et boligområde på Holmlia i bydel Søndre Nordstrand i Oslo. Veien går sørover på vestsiden av den nordligste snuplassen i Asperudveien og forgrener seg til et system av gangveier / lokalveier med kjørebegrensninger, deriblant en gangvei på bro over Holmliaveien. Det er parkering i to plan like ved nevnte snuplass.

Navnet kommer av husmannsplassen *Asperud* (under *Leirdal* gård i Prinsdal) og ble vedtatt i 1981.

## Referanser


## Kilder
* Oslo byleksikon

## Eksterne lenker
*
Kjølberggata (Oslo)

**Kjølberggata** (1–31, 18–28) er en gate på Tøyen i bydel Gamle Oslo. Den går fra Åkebergveien (der Jarlen kino lå i sin tid, vis-à-vis Klosterenga) og til Tøyenkrysset ved Sørligata og Økernveien. Gateløpet fortsetter nordvestover som Finnmarkgata.

Gaten fikk navn i 1891 etter gården *Kjølberg*. Gaten er preget av gjennomfartstrafikk (med blant annet Ruters bussrute 20 fra Galgeberg til Skøyen).

### Bebyggelse
* Nr. 21: Fabrikkbygning oppført i 1912 for Lauritsen & Sørensens Tricotagefabriker A/S ved arkitekt Bredo Berntsen
* Nr. 24: Bygård i fem etasjer tegnet av arkitekt Karl Høie og oppført i en kombinasjon av gul Frogner-tegl og pusset tegl
* Nr. 27: Bygård i 3–4 etasjer i enkel nyrenessanse tegnet av Ludwig Zapffe
* Nr. 29: Kampen hotell, i de tidligere lokalene til Kampens Mekaniske Verksted

## Referanser


## Kilder
* 

## Eksterne lenker
* 
*
St. Georgs vei (Oslo)

**St. Georgs vei** (1–65, 2–22) er en vei på Abbediengen ved Skøyen i bydel Ullern i Oslo. Den går fra St. Edmunds vei til Gråbrødreveien, idet sistnevnte kan betraktes som en fortsettelse av veiløpet.

Veien fikk navn i 1951 etter sankt Georg.

I nr. 7–13 og 14–20 er en serie rekkehus med atelierer i tilknytning til Ekely. Nr. 25 ble oppført for Thorbjørn Egner ved arkitekt Jens Selmer i 1953.

## Kilder
* 

## Eksterne lenker
*
Antiochia ad Taurum

**Antiochia ad Taurum** (Αντιόχεια του Ταύρου; «Antiokia i Taurus[fjellene]») var en hellenistisk oldtidsby i Taurusfjellene i Kilikia (senere provinsen Commagene) i Anatolia.  De fleste moderne forskere plasserer Antiochia ad Taurum i eller nær Gaziantep i Tyrkia (tidligere kalt *Aïntab*) , skjønt noen tidligere tiders forskere prøvde å knytte den til Aleppo (*Halab*) i Syria. http://links.jstor.org/sici?sici=0260-7085(1695%2F1697)19%3C160%3ASAOTAS%3E2.0.CO%3B2-2

Det ble stått mynt i  Antiochia ad Taurum. http://www.wildwinds.com/coins/greece/geo.html
Antiochia ad Taurum ble kristnet tidlig, og ble et bispesete i Commagene.  https://web.archive.org/web/20070314103258/http://www.uni-mannheim.de/mateo/camenaref/hofmann/a/books/a_6221.html

## Litteratur
* Bouillet Chassang, Dictionnaire universel d'histoire et de géographie ("Aintab")

## Referanser


## Eksterne lenker
* Hazlitt's Classical Gazetteer
Jon Norstog

**Jon Norstog** (født 15. eller 30. oktober 1877 i Høydalsmo, Telemark, død 23. november 1942 i Nord-Dakota) var en norsk-amerikansk forfatter. Han gikk på lærerseminaret på Notodden i 1890-årene og utvandret til USA i 1902. I USA hadde han vansker med å finne en forelegger, og kjøpte selv et lite trykkeri som han satte opp hjemme på gården i Nord-Dakota. Norstog forsøkte også å få i gang en norsk-amerikansk versjon av *[[Dølen]] av* Aasmund Olavsson Vinje.

Bestemoren hans på morsiden var kusine av Aasmund O. Vinje. Fra den vesle skrivestua si holdt han brevkontakt med gamlelæreren sin fra lærerskolen på Notodden, Peter Hognestad, som senere ble biskop i Bergen.

Landsmål og kristendom sto sentralt hos Norstog. Han ga ut 25 bøker, fire av disse i Norge. Forfatterskapet omfattet romaner, dikt, drama og fortellinger, og var til dels inspirert av Ole Rølvågs forfatterskap.

Ifølge leserinnlegg i Dag og Tid var han født på Haukelisæter og vokste opp på Mo (Nå kalt Byrte).

## Verk
* *Yggdrasil*, dikt (1902) digital versjon hos Nasjonalbiblioteket
* *Paa Heklemogen* (1903)
* *Haakon Sollid* (1906)
* *Ørnerud* (1907)
* *Tornekronen* drama i fem akter (1908)
* *Svein*, forteljing (1909)
* *Tone*, forteljing (1913)
* *Kong Saul*, drama i fem vendingar (1920)
* *Kong David*, drama i fem vendingar (1921)
* *Exodus*, roman i tre bind (1928-1931)

## Referanser
Glimt fra New York og den norske koloni

***Glimt fra New York og den norske koloni*** er en norsk filmdokumentar fra 1931. Den begynner med skipet «Stavangersfjord»s ankomst til Brooklyn. Så kommer scener fra forskjellige gater og strøk, det norske generalkonsulatet og generalkonsul Wilhelm Thorleif von Munthe af Morgenstierne. Videre Holland-tunnelen og sjefsingeniør Singstads hjem, og en rekke norske institusjoner. Den norske sjømannskirke og sjømannshjem. Det norske hospital, norske aviser, bondeungdomslaget ved Lake Telemark og så videre.

## Kilder
**Filmen i Norge: norske kinofilmer gjennom 100 år.* Utgitt av Gyldendal i samarbeid med Det norske filminstituttet, 1995. Komplett liste over alle kinofilmer 1907-1995 med plot og utdrag av samtidige filmanmeldelser.

## Referanser


## Eksterne lenker
*
Kilis

**Kilis** er en by sør i det sentrale Tyrkia nær grensen til Syria og det administrative senter i provinsen Kilis.

Grenseovergangen til Syria ligger fem km sør for byen og den store byen Gaziantep ligger 60 km mot nord. Fram til 1996 var Kilis et distrikt i Gaziantep.

## Historie
I byens umiddelbare nærhet er det en rekke höyüks, som vitner om at regionen har vært bosatt i svært lang tid. Den best utforskede er Oylum Höyük, som var bosatt fra neolitikum til inn i bysantinsk tid. 

Navnet Kilis dukker opp i arabiske kilder på 900-tallet, og er avledet av ordet for «kirke». Mot slutten av 1000-tallet ble byen erobret av korsfarerne, kom senere på ayyubidenes og så de egyptiske mamelukkenes hender. Da regionen ble erobret av den osmanske sultan Selim I var Kilis bare en landsby. I 1519 var den en småby med fire mahaller og ca. 1.500 innbyggere. Mot slutten av 1800-tallet hørte Kilis under Aleppo og hadde 20.000 innbyggere. Geografen Viforteller blant annet om 47 fredagsmoskeer, 12 mindre moskeer, 4 dervisjkonventer, 24 medresser og 3 kirker.

## Klima
Kilis har et halvtørt klima med særlig varme, tørre og lange sommere og kjølige og regnfulle vintre.




## Referanser
Skjærgårdsflirt

***Skjærgårdsflirt*** er en norsk komedie fra 1932, basert på skuespillet av Gideon Wahlberg med samme navn. Filmen er i dag ansett som tapt.

## Kilder
**Filmen i Norge: norske kinofilmer gjennom 100 år.* Utgitt av Gyldendal i samarbeid med Det norske filminstituttet, 1995. Komplett liste over alle kinofilmer 1907-1995 med plot og utdrag av samtidige filmanmeldelser.

## Handling
Inga Sjøholm og Erik Østerman er forlovet. Hun er datter av en fattig bonde, og han er sønn av en velstående fisker. Eriks mor liker ikke forlovelsen deres, og mener sønnen kunne funnet noen langt bedre enn Inga. Østerman-familien huser også gjester om sommeren, og grosserer Andersen og datteren Lilly kommer på besøk fra hovedstaden. Lily opptrer flørtende, og klarer snart å sjarmere Erik - til Ingas store fortvilelse. Østerman-familiens hushjelp Katrina og gårdsgutten Karl Anton har også en sommer-flørt gående. Men denne romansen er noe ensidig, fordi Karl-Anton heller vil lese romaner enn å tilbringe tiden sammen med Katrina.

Lilys fetter Hans kommer også på besøk. Han er forelsket i Lily, og interessen hennes blir nå rettet mot ham. En kveld overhører Erik en samtale mellom de to, og får vite at Lily bare gjorde narr av ham - og at hun betrakter ham som en enkel bondegutt. Han vender tilbake til Inga, som nettopp har arvet 5 000 svenske kroner fra en onkel. Samtidig forlater Karl-Anton endelig romanen sin, til fordel for Katrina.

## Skuespillere
* Else Bull som Inga Sjøholm.
* Kristian Hefte som Erik Østerman.
* Finn Bernhoft som grossist Andersen.
* Bjørn Bjørnevik som Sjøholm, en bonde
* Arne Kleve som Østerman, en fisker.
* Vilhelm Lund som Hans.
* Birger Løvaas som gårsarbeider Karl Anton.
* Lisbeth Nyborg som Augusta Østerman
* Astrid Schwab som Lily Andersen.
* Olga Sjøgren som Katrina.
Mot ukjent land. Norvegia-ekspedisjonen 1929/30

***Mot Ukjent Land. Norvegia ekspedisjonen 1929/30*** er en norsk stumfilm-dokumentar om den tredje Norvegia-ekspedisjonen til Antarktis, utrustet av konsul Lars Christensen i Sandefjord. Filmen ble produsert av produsert av A/S Norvegia Film Co. 

Ekspedisjonens leder, Hjalmar Riiser-Larsen, ga ut en bok på Gyldendal i 1930 med samme tittel som filmen. Boken gir en beskrivelse av ekspedisjonens reiserute og oppdagelser, og er illustrert med bilder som også finnes i filmen.

## Litteratur
* *Filmen i Norge: norske kinofilmer gjennom 100 år*. Utgitt av Gyldendal i samarbeid med Det norske filminstituttet, 1995. Komplett liste over alle kinofilmer 1907-1995 med plot og utdrag av samtidige filmanmeldelser.

## Referanser


## Eksterne lenker
*
Olaf Lørenskogens vei (Oslo)

**Olaf Lørenskogens vei** (102-104) er en vei i Nordmarka i Oslo. Den går nordvestover og så nordover fra Movassbakken ved Movatn stasjon på Gjøvikbanen, til litt forbi Lørenskogen gård. Den munner ut i Greveveien.

Veinavnet ble tatt i bruk ultimo 2013 etter at man på Lørenskogen gård hadde arbeidet lenge for å få eget veinavn med egen adresse. Veien er oppkalt etter Olaf Lørenskogen (1912–93), som er bestefar til driveren per 2014. Tidligere har gården hatt adresse Hakadalsveien 812, identisk med en rødmalt stue nær nordbredden av Søndre Movann, rundt halvannen kilometer unna.

## Referanser


## Eksterne lenker
* Oslo kommunes bydelsoversikt
* Bydel Nordre Aker (saksbehandling 2011: sak 13/11, s. 19f.)
Vi vil oss et land…

***Vi vil oss et land…*** var partiet Høyres valgfilm for Stortingsvalget 1936. Den viste blant annet hvor unødvendig arbeidernes streiker var og hvor unødvendig høye skattene var. I én scene blir en mann i dress dratt med av troll til Dovregubbens Hall. Dovregubben viser seg å være styrt av det onde «kommunistiske» Arbeiderpartiet.

## Kilder
* *Filmen i Norge: norske kinofilmer gjennom 100 år.* Utgitt av Gyldendal i samarbeid med Det norske filminstituttet, 1995. Komplett liste over alle kinofilmer 1907–1995 med plot og utdrag av samtidige filmanvmeldelser.

## Eksterne lenker
*
Bra mennesker (film)

***Bra mennesker*** er en norsk filmkomedie fra 1937 regissert av Leif Sinding, som også skrev manuset. Det er basert på Oscar Braatens skuespill. Filmen ble godt mottatt av både publikum og kritikere da den kom ut.

## Handling
David har nettopp sluppet ut fra fengselet, der han har sittet for innbrudd. Han treffer den prostituerte Maggi og følger med henne hjem. De bestemmer seg for å starte et nytt liv sammen og flytter til landet. Lokalbefolkningen, de *«bra menneskene»*, gjør imidlertid livet surt for dem. De er opprørt over at Maggi og David ikke er gift. De får vann på mølla når det viser seg at paret har gitt tilhold for innbruddstyven Peder Basen. Lokalbefolkningen sørger for at David mister jobben og arbeidsløsheten tar hardt på paret. Til slutt lar lokalbefolkningen dem leve sitt liv i fred.

## Rolleliste
* Sonja Wigert – Maggie
* Georg Løkkeberg – David
* Harald Steen – Haakonsen
* Lars Tvinde – Egeland, lærer
* Einar Vaage – Marius Vik
* Dagmar Myhrvold – Andrine Vik
* Oscar Egede-Nissen – Peder Basen
* Finn Bernhoft – Lensmannen
* Rolf Christensen	 – Gullik Kremmer
* Lizzie Florelius – Fru Løvdal
* Elsa Lindseth – Nora
* Thorleif Mikkelsen – Politikonstabel
* Pehr Qværnstrøm – Landhandleren
* Toralf Sandø – Haldorsen
* Eva Steen – Fru Haldorsen
* Svend Soot von Düring – Marius Viks sønn
* Olaf Wilhelms

## Trivia
Braatens stykke ble senere filmatisert av Ingmar Bergman med tittelen *[[Ungt blod (film fra 1946)|Ungt blod]]* (1946)

## Kilder
* *Filmen i Norge: norske kinofilmer gjennom 100 år.* Utgitt av Gyldendal i samarbeid med Det norske filminstituttet, 1995. Komplett liste over alle kinofilmer 1907-1995 med plot og utdrag av samtidige filmanvmeldelser.

## Eksterne lenker
*
Wildenveybakken (Oslo)

**Wildenveybakken** (1-7, 2-12) er en vei på Voksen i bydel Vestre Aker i Oslo. Den går som blindvei nordvestover fra Nils Collett Vogts vei.

Veien fikk navn etter dikteren Herman Wildenvey i 1966.

## Kilder
* 

## Eksterne lenker
*
Nils Collett Vogts vei (Oslo)

**Nils Collett Vogts vei** (1-81, 2-98) er en vei på Voksen i bydel Vestre Aker i Oslo. Den går fra Ankerveien til Måltrostveien.

Veien fikk navn etter dikteren Nils Collett Vogt i 1963. Mange andre veier i området har også navn etter norske lyrikere.

## Kilder
* 

## Eksterne lenker
*
Traverveien (Oslo)

**Traverveien** (1-35, 2-44) er en vei på Årvoll i bydel Bjerke i Oslo. Den går som blindvei sørvestover fra Årvollveien.

Navnet ble vedtatt i 1955 og henspiller på Bjerkebanen, som ligger på den andre siden av Trondheimsveien.

Tonsen kirke ligger i nr. 16, og ellers består bebyggelsen av blokker fra 1950-årene tilknyttet Tonsenjordet borettslag (USBL).

## Kilder
* 

## Eksterne lenker
*
Alexander Douglas-Hamilton, 16. hertug av Hamilton

**Alexander Douglas Douglas-Hamilton, 16. hertug av Hamilton og 13. hertug av Brandon** (født 31. mars 1978) er en skotsk adelsmann og Skottlands «Premier Peer».

Alexander Douglas-Hamilton er sønn av Angus Douglas-Hamilton, 15. hertug av Hamilton, og hans kone, Sarah Scott. Han har sin utdannelse fra Keil School, Dumbarton og Gordonstoun i Skottland. Ved sin fars død den 5. juni 2010 ble han den 16. hertug av Hamilton og 13. hertug av Brandon.

Hertugen av Hamilton er arvelig oppsynsmann over Palace of Holyroodhouse.

## Referanser


## Eksterne lenker
*  pedigree at genealogics.org
*  thepeerage.com
Kuskokwim Census Division

**Kuskokwim Census Division** er en tidligere folketellingsdivisjon i den amerikanske delstaten Alaska. I 1960 hadde området et areal på , og omfattet landområder i de sentrale delene av delstaten. 

Store deler av elva Kuskokwim og deler av Yukon går gjennom landområdene som utgjorde divisjonen.

Området ble etablert som et valgdistrikt i 1958. I 1972 ble den nordlige delen overført til statistikkområdet Yukon-Koyukuk, mens den sørlige delen ble overført til statistikkområdet Bethel.

## Befolkningsutvikling

## Referanser


## Kilder
* U.S. Bureau of the Census, ''Population of States and Counties of the United States: 1790 to 1990. From the Twenty-one Decennial Censuses''. Mars 1996. (Del III side 11-12) 
* Kartdata fra State of Alaska, Department of Labor and Workforce Development: *[https://web.archive.org/web/20140930004305/http://laborstats.alaska.gov/census/maps.htm#cen2000#cen2000 Alaska Census Data]*. Boundary Maps.
Ranaregionen Næringsforening

**Ranaregionen Næringsforening**, forkortet **RNF**, er en interesseorganisasjon for private og offentlige virksomheter i Rana på Helgeland i Nordland. Foreningen ble grunnlagt i 2002 som en forlengelse av Rana Handelstandsforening.

Foreningen er en interesseforening for næringslivet i Rana og omegn, omfatter omkring 400 medlemsbedrifter og er den nest største nord for Trondhjem.

## Eksterne lenker
* Hjemmeside
Stråblomslekta

**Stråblom** (*Helichrysum*) er en slekt i kurvplantefamilien.

Slekta omfatter både busker og ett- eller flerårige urter. Bladene er helrandete og sitter spredt. Blomsterkurvene er ofte samlet i hoder. Alle blomstene er rørformet.

De er utbredt i Eurasia, Afrika, Madagaskar og Australasia. Det er flest arter i Kapplandet i Sør-Afrika, og det er også mange arter i Australia. I middelhavslandene vokser blant annet *[[Helichrysum italicum]]* og *[[Helichrysum stoechas]]*. Det er ingen arter i Norge, men sandstråblom (*Helichrysum arenarium*) vokser nordover til Sør-Sverige.

Flere arter dyrkes og selges som snittblomster. De kalles «evighetsblomster» ettersom de beholder form og farge i lang tid. 

## Litteratur
* 
* 
* 

## Eksterne lenker
*
Atabeg

**Atabeg** (eller *atabek*) er en stormannstittel i den arabisk-muslimske verden. Ordet er tyrkisk og betyr «fyrstens far» eller «-oppdrager». Det nærmeste tilsvarende i vest er frankernes maior domus. Blant annet fungerte disse som formyndere for unge prinser som hadde fått et eget område.

Tittelen ble benyttet også senere av andre mektige emirer. Under mamelukkveldet i Egypt var atabeg tittelen på den emir som hadde overkommando over stridskrefter.

## Referanser


## Litteratur
* Claude Cahen: Artikel ''ATĀBAK.''  i: *[[Encyclopædia Iranica]]* 1987 
* Claude Cahen: Artikel „ATABAK (Atabeg)“ i: ''Encyclopaedia of Islam'', New Edition (ed. by P. J. Bearman o. a.), Leiden 1960-2004
* Clifford Edmund Bosworth: *The new Islamic dynasties – A chronological and genealogical manual.* Edinburgh 2004, ISBN 0-7486-0684-X
Opus Rana

**Opus Rana** (Opplærings og utviklingssenter Rana)  er en utviklingsavdeling for kurs og oppdragsbasert virksomhet ved Polarsirkelen videregående skole i Mo i Rana i Rana kommune, på Helgeland i Nordland. Etaten er en nettverksbygger mellom skoleverket og det lokale næringslivet i Rana og Nordland. Den arrangerer også etterutdanning og videregående opplæring.

Etaten har siden 20. august 2013 kontor i samme bygg som Campus Helgeland i Torggata 1B i Mo i Rana sentrum.

## Eksterne lenker
* Hjemmeside
Roald Skarsten

**Roald Skarsten** (1943–2012) var en norsk teolog og professor ved Universitetet i Bergen.

Skarsten studerte teologi ved Universitetet i Oslo. Han var senere universitetsstipendiat ved Universitetet i Bergen og ansatt ved Norges almenvitenskapelige forskningsråds EDB-senter for humanistisk forskning. Sammen med professor Peder Borgen utviklet han elektroniske verktøy for å studere den gresk-jødiske filosofen Filon fra Aleksandrias verker. Fra 1979 ledet han EDB-seksjonen ved Universitetet i Bergens Institutt for kristendomskunnskap. I 1988 ble han *[[dr. philos.]]* på en avhandling om Filon, «Forfatterproblemet ved *De aeternitate mundi* i *Corpus Philonicum*». Sammen med Peder Borgen og Kåre Fuglseth har han senere utgitt en konkordans til Filons verker.

I 1988 ble han utnevnt til førsteamanuensis, og han ble professor i 1989. Han interesserte seg for bruk av informatikk i de humanistiske fagene, et fagområde som senere ble kalt «digital kultur» og er blitt et eget studieprogram ved Universitetet i Bergen. Han bidro også til å utvikle faget «akademisk skriving», som skulle hjelpe studentene til å skrive bedre akademiske tekster.

## Eksterne lenker

* Kolbjørn Slethei: «Roald Skarsten til minne», Universitetet i Bergens nettsider, 31. august 2012
Zodiac Aerospace

**Zodiac Aerospace** var et fransk selskap innen luftfartsteknologi, romteknologi og marine lettbåter, som ble stiftet i 1896 av Maurice Mallet og partnere under navnet *Mallet, Mélandri et de Pitray.* Lettbåtdivisjonen ble skilt ut som eget selskap, Zodiac Nautic, i 2008. Moderselskapet Zodiac Aerospace ble kjøpt opp av Safran i 2017. 

## Historie
Firmaet ble opprinnelig grunnlagt for å konstruere ballonger. Da flymaskin-industrien oppsto på begynnelsen av 1900-tallet i kjølvannet av Brødrene Wrights demonstrasjon av den første flyvedyktige flymaskinen i 1903, gikk firmaet inn i denne bransjen, men fortsatte også med ballongteknologi frem til 1960-årene.

I 1906 skiftet firmaet navn til *Société française de ballons dirigeables et d’aviation Zodiac.* Produktene ble fra da av markedsført under merkenavnet Zodiac. Zodiac ble raskt en viktig leverandør av teknologi og utstyr til både den sivile og militære luftfartsbransjen i Frankrike. 

### Lettbåter
I 1930-årene fikk firmaet en kontrakt med Aéronavale (den franske marinens luftstyrker) om å utvikle en lettbåt som var kompakt og lett nok til å transporteres og sjøsettes fra fly, som kunne brukes til å frakte og ilandsette marinesoldater og utstyr. Dermed utviklet de den første oppblåsbare gummibåten.

I 1960-årene økte interessen for fritidsbåter kraftig i Europa og Nord-Amerika, og medførte en voldsom økning i markedet for joller. Zodiac besluttet da for å lansere gummibåter på det sivile markedet. Dette ble en stor suksess, og på folkemunne ble navnet Zodiac etterhvert synonymt med oppblåsbare båter.

### Oppdeling og oppkjøp
I 1980-årene kjøpte firmaet opp mange andre firmaer innen spesialiserte produkter for luftfart og romfart nasjonalt og internasjonalt, og vokste til et konsern. I 2007 ble det besluttet å dele virksomheten i to. Den marine virksomheten ble skilt ut, og omtrent 3⁄4 av aksjene ble solgt til det amerikanske holdingselskapet Carlyle i 2008. Det nye selskapet fikk navnet ''Zodiac Nautic''. Rundt 1⁄4 av aksjene ble beholdt av moderselskapet, som skiftet navn til *Zodiac Aerospace*. 

I 2010 forsøkte Safran, Frankrikes største konsern innen luftfartsutstyr, å overta selskapet. Imidlertid ble forsøket avvist av Zodiacs styre. I 2017 gjorde imidlertid Safran et nytt forsøk, som lyktes. Zodiac Aerospace ble dermed inlemmet som et datterselskap, og omdøpt til Safran Aerosystems.

## Referanser


## Eksterne lenker
*
Movassbakken (Oslo)

**Movassbakken** (1-7, 2-6) er en vei i Nordmarka i Oslo. Den går nordøstover fra Sørbråtveien og ender opp i området rundt Movatn stasjon på Gjøvikbanen.

Veinavnet ble vedtatt i 1943.

## Kilder
* 

## Eksterne lenker
* Oslo kommunes bydelsoversikt
Rundmyrveien (Oslo)

**Rundmyrveien** (1-27, 2-30) er en vei i Nordmarka i Oslo. Den går som blindvei vestover og deretter nordover fra Sørbråtveien i retning Rundmyra.

Veinavnet ble vedtatt i 1943.

## Kilder
* 

## Eksterne lenker
* Oslo kommunes bydelsoversikt
Stårputtveien (Oslo)

**Stårputtveien** (1-41, 2-46) er en vei i Nordmarka i Oslo. Den tar av nordøstover fra Sørbråtveien og går mer eller mindre parallelt med Gjøvikbanen før den ender i Movassbakken like før Movatn stasjon.

Veien fikk navn i 1943 etter den nå gjenfylte Stårputten.

## Kilder
* 

## Eksterne lenker
* Oslo kommunes bydelsoversikt
Sørstien (Oslo)

**Sørstien** (7-21; ingen partallsadresser) er en vei i Nordmarka i Oslo. Den går nordover som blindvei fra Sørbråtveien, langs østsiden av denne.

Navnet er gammelt, men ble formelt vedtatt i 1990.

## Kilder
* 

## Eksterne lenker
* Oslo kommunes bydelsoversikt
Konkordans

En **konkordans** er en alfabetisk fortegnelse over de viktigste ordene og begrepene som er brukt i en tekst. Før datamaskinene kom var oppsettet av en konkordans et svært tidkrevende arbeid og ble bare utført for viktige religiøse eller litterære tekster, som Bibelen eller William Shakespeares verker.
Nyasaland African Congress

**Nyasaland African Congress** var en politisk organisasjon og senere parti som ble dannet i  1944 i det daværende britiske protektoratet Nyasaland (nå Malawi) og som eksisterte fram til partiet ble forbudt i 1959.

Bevegelsen hadde sin bakgrunn i en rekke relativt kortlevede organisasjoner for "utdannede innfødte" som var startet på 1910-1930 tallet.

Den var dominert av en kristen og utdannet elite av malawiere, blant annet prester, offentlige tjenestemenn, små plantasjeeiere og forretningseiere samt en del tradisjonelle stammeledere.

Organisasjonen var sentral i malawiernes motstand mot Føderasjonen Rhodesia og Nyasaland som ble opprettet i 1953. Den ble spesielt vitalisert etter Hastings Banda returnerte til Malawi etter 40 år utlendighet og overtok lederskapet i NAC i august 1958. Banda, en karismatisk taler, tiltrakk tusenvis til sine politiske møter og en mengde nye lokallag av NAC ble stiftet. De politiske møtene bidro til at befolkningen begynte å vise åpen motstand mot kolonistyret blant annet ved å kutte telefonledninger, lage grøfter i veiene for å hindre biltrafikk og i enkelte byer ble biler steinet. Myndighetene reagerte med å arrestere en del lokale ledere.

I mars 1959 ble det innført unntakstilstand og NAC ble forbudt. Mange av lederne inkludert Banda ble arrestert og satt i fengsel i  enten i Malawi eller Sør-Rhodesia.

## Ledere

## Referanser
Sørsvingen (Oslo)

**Sørsvingen** (1-23, 2-18) er en vei i Nordmarka i Oslo. Den går som blindvei nordvestover fra Sørbråtveien, ikke langt fra Snippen holdeplass på Gjøvikbanen.

## Kilder
* 

## Eksterne lenker
* Oslo kommunes bydelsoversikt
Kim Un-hyang

**Kim Un-hyang** er navnet til flere personer:

* Kim Un-hyang (stuper) (født 1991), nordkoreansk stuper
* Kim Un-hyang (fotballspiller) (født 1993), nordkoreansk fotballspiller
Reyhanli

**Reyhanlı** (arabisk: الريحانية‎, *ar-Rayḥānīyah*) er en by og et distrikt i provinsen Hatay ved kysten av Middelhavet i Tyrkia nær grensen til Syria. I 2008 hadde byen 60.418 innbyggere, og distriktet 84.831.

Byen var tidligere kjent som *İrtah* og *Reyhaniye*. Byen ligger langs hovedveien mellom İskenderun og Aleppon ved elven Asi (arabisk: *Nahr al-Asi*, antikkens *Orontes*).  

## Historie
I distriktet er det blitt funnet oldtidsbosettinger som stammer fra ca 6100 f.Kr.

Senere var området under hettittenes hegemoni. 

Innbyggerenne i byen, tyrkere, arabere, turkmener, tsjerkessere og kurder, lever harmonisk side om side.

Økonomisk dominerer landbruket, hovedsaklyd dyrking av bomull, korn, frukt og grønnsaker. Tekstilindustrien har en viss betydning. Her er severdigheter og oldtidslevninger som for eksempel *[[Kızlar Sarayı]]*.